L'elaboració del pla de suport individualitzat
La decisió d'elaborar un pla de suport individualitzat correspon a la CAD o òrgan equivalent.
La iniciativa de l'elaboració del PI pot sorgir de:
El tutor de l'alumne és el responsable d'elaborar el PI i de fer-ne el seguiment, amb la col·laboració de
l'equip docent i, si escau, amb l'assessorament dels serveis educatius i, o també, de l'orientador del centre educatiu i prenent en consideració els informes que aportin altres professionals de l'àmbit sanitari i sociosanitari, i ha d'actuar com a principal interlocutor amb els pares, mares o tutors legals i l'alumne.
El director/a del centre, a proposta de la comissió d'atenció a la diversitat (CAD), dóna el vistiplau per iniciar un procés d'elaboració de PI, i vetlla perquè l'equip PI responsable el dugui a terme.
Elements del Pla de suport individualitzat:
U n cop s'ha fet la recollida d'informacions, que posteriorment s'arxivaran a l'expedient acadèmic de l'alumne, es fa la primera reunió de l'equip per posar en comú les diverses informacions i començar a concretar el PI de l'alumne tenint en compte les aportacions dels diferents professionals.
Aquesta reunió té la finalitat de compartir el coneixement de l'alumne/a i de les seves necessitats.
Caldrà identificar els punts forts, els interessos i potencialitats de l'alumne per deixar constància de les competències més desenvolupades i identificar les capacitats, habilitats i competències que cal prioritzar.
En la descripció de les fortaleses de l'estudiant, convé especificar, per exemple, les següents informacions:
Els punts forts en determinades àrees com el processament cognitiu i comunicació (per exemple, el llenguatge expressiu – expressió oral), l'educació musical, física...
Avaluar el progrés de l'alumne:
El tutor/a coordinador/a del PI ha de vetllar perquè es faci un seguiment del PI tant a les sessions d'avaluació amb tot l'equip docent, com en reunions específiques de l'equip de seguiment del PI amb els altres agents implicats (logopeda, fisioterapeuta, orientador/a, professional de l'EAP...) i/o amb l'alumne i la mateixa família.
És important que quedi constància dels temes tractats i dels acords o canvis que es plantegen al llarg del curs.
Igual que amb tots els estudiants, el docent ha de supervisar acuradament el procés d'avaluació de l'aprenentatge de l'alumne amb PI, de manera que les estratègies d'ensenyament ineficaces puguin ser interrompudes i substituïdes per altres de noves.
Quan un docent és responsable de l'ensenyament d'una matèria o curs en el qual té un estudiant amb PI pel que s'han modificat els objectius i els criteris d'avaluació, haurà incorporat estratègies diverses, com la instrucció en grup, la tutoria entre iguals, un company d'aprenentatge o el cercle d'amics, que poden ajudar l'alumne a participar en moltes activitats d'aula.
Quan altres alumnes estan treballant en tasques individuals amb autonomia, el docent ha d'aprofitar aquesta oportunitat per proporcionar a l'alumne instrucció directa i/o tasques individualitzades dissenyades per ajudar-lo a adquirir els coneixements i les habilitats descrites en el seu PI.
Els docents d'aula han de promoure l'autonomia de l'alumnat estructurant els espais i planificant les tasques individuals, per tal que puguin practicar les habilitats prioritzades i executar les tasques amb el mínim suport necessari docent.
La planificació d'instrucció directa amb propostes educatives alternatives és necessària quan l'alumne ha d'adquirir determinats coneixements i habilitats prioritzats en el seu PI que no formen part del currículum ordinari del grup, és el cas per exemple d'un alumne amb discapacitat que participa en un programa d'aprenentatge d'habilitats adaptatives bàsiques (per exemple autonomia en els desplaçaments, autonomia en tasques de la llar...) que afavoreixin la seva autonomia i inserció social.
L'avaluació dels alumnes amb PI ha de ser sistemàtica i contínua, tal com, es fa amb tot l'alumnat.
L'avaluació proporciona informació que permet al professorat ajustar diàriament l'ensenyament per mantenir òptimes condicions d'aprenentatge en l'alumnat.
És essencial per controlar l'eficàcia de les estratègies i de les adaptacions didàctiques i per comprendre com aprèn cada alumne objecte de PI.
És necessari incloure múltiples estratègies d'avaluació, com l'observació directa, els portfolis, les graelles, les proves, els projectes, les rúbriques i altres instruments d'autoavaluació.
Els alumnes han de ser encoratjats a fer-se responsables del seu propi aprenentatge i, en la mesura del possible, han de ser conscients dels objectius de les programacions, els objectius d'aprenentatge i altres tipus d'adaptacions descrites en el seu PI per tal de col•laborar en l'avaluació del propi procés educatiu.
Els alumnes poden ajudar a identificar el seu propi nivell de preparació en les activitats d'avaluació i col·laborar aportant evidències del seu propi aprenentatge, quan aquest no es fa visible en les activitats d'avaluació estàndards.
L'avaluació contínua pot indicar-nos que el PI necessita ser ajustat.
Aquest ajustament o actualització es pot fer de diverses maneres:
Qualsevol canvi en els objectius d'aprenentatge del PI que impliqui un canvi en els criteris d'avaluació, haurà de ser comunicat a l'alumne i a la família i ha de permetre la seva concreció en les activitats d'avaluació.
Avaluació, promoció i acreditació
Els alumnes amb PI poden ampliar un curs la permanència en l'etapa, sempre i quan aquesta retenció afavoreixi la seva evolució personal i social i el progrés en els seus aprenentatges.
Excepcionalment, per a alumnes amb altes capacitats intel·lectuals es pot portar a terme la reducció de la durada de l'etapa.
En aquests dos casos, s'ha de comunicar la decisió al director dels serveis territorials corresponents.
Del contingut, l'avaluació i la finalització del PI, els pares, mares o tutors n'han de ser degudament informats en l'avaluació de trimestre o final de curs.
Les escoles públiques disposen de l' aplicació de gestió de centres Esfer@.
Pas a pas per informar a Esfer@ que un alumne disposa d'un pla de suport individualitzat (PI) a Infantil i primària
Pas a pas per informar a Esfer@ que un alumne disposa d'un pla de suport individualitzat (PI) a l'ESO i al Batxillerat.